Storbritannia i Eurovision Song Contest

Storbritannia debuterte i Eurovision Song Contest i 1957, sto over året etter og har deltatt hvert eneste år siden 1959. Med det er Storbritannia det landet med den lengste sammenhengende deltakelsen i konkurransen. Storbritannia er en av de fem store – en gruppe på fem land som er automatisk kvalifisert til finalen på grunn sine store økonomiske bidrag til konkurransen. 

Gjennom 1960- og 1970-årene trådte Storbritannia frem som den klart mest suksessrike nasjonen i Eurovision Song Contest. I perioden 1967–1977 havnet Storbritannia på topp fire samtlige år, inkludert tre seire og fem andreplasser. Landet har produsert en rekke store slagere og hiter som «Puppet on a String», «Congratulations», «Beg, Steal or Borrow», «Save Your Kisses for Me», «Making Your Mind Up», «Ooh Aah... Just a Little Bit» og «Love Shine a Light». Store stjerner som Cliff Richard, Lulu, Mary Hopkin, Olivia Newton-John, The Shadows, Katrina and the Waves, Engelbert Humperdinck, Bonnie Tyler og Blue er blant dem som har stilt opp i konkurransen for britene. Frem til år 2000 hadde Storbritannia innkassert fem seire, hele 15 andreplasser og to tredjeplasser. 

Etter årtusenskiftet har landet gjort det langt svakere i Eurovision Song Contest, blant annet med fem sisteplasser, hvor to av dem var uten poeng. Bunnpunktet ble nådd i 2021, da det britiske bidraget ikke fikk poeng fra hverken juryene eller tv-seerne. I 2022 snudde Storbritannia sisteplassene til en andreplass – den 16. gjennom tidene – med Sam Ryder og «Space Man». Dette var landets beste plassering på 24 år.

Storbritannia har arrangert Eurovision Song Contest ni ganger, mer enn noe annet land. I 2023 arrangerte landet konkurransen for niende gang, etter at Den europeiske kringkastingsunion besluttet at konkurransen ikke kunne finne sted i Ukraina på grunn av krigen. Dette var femte gang BBC steppet inn som reserve-vert fordi de egentlige vertslandene av ulike årsaker var forhindret fra å arrangere den internasjonale finalen.

Historikk
Det er BBC som har ansvaret for å velge britenes artist og sang til konkurransen, og frem til 2010 arrangerte BBC en nasjonal konkurranse, lik norske Melodi Grand Prix, for å velge ut landets bidrag til Eurovision Song Contest. I årene 2010–15 valgte den britiske kringkasteren bidragene internt, men i 2016 returnerte den nasjonale konkurransen under navnet Eurovision: You Decide.

Historien vil ha det til at Storbritannia skulle delta i den første utgaven av Eurovision Song Contest i 1956, men at BBC misset tidsfristen. BBC hadde imidlertid ingen planer om å delta i 1956, og utviklet i stedet sin egen sangkonkurranse, Festival Of British Popular Songs. Året etter debuterte Storbritannia i Eurovision Song Contest og ble nummer 7 av 10 med låten «All».

Deretter sto Storbritannia over konkurransen i 1958, men har deltatt hvert år siden. I 1959 kom landet på en andreplass med «Sing, Little Birdie» og innledet med det en førti år lang gullalder i landets Eurovision-historie. Bare to ganger i disse førti årene havnet Storbritannia utenfor topp ti – en ellevteplass i 1978 og en trettendeplass i 1987. Den beste perioden varte fra 1967 til 1978, da Storbritannia innkasserte hele tre seire og fem andreplasser. De «dårligste» plasseringene var fjerdeplassene i 1971 og 1974.

 En evig toer 
miniatyr|Brotherhood of Man er en av fem britiske vinnere.
Hele 16 ganger har Storbritannia kommet på andreplass, og ved to tilfeller – i 1968 og 1988 – var britene også bare ett poeng unna seieren. Ingen andre land er i nærheten av å ha så mange sølvplasseringer som britene.

Storbritannia har vunnet konkurransen fem ganger: 1967, 1969, 1976, 1981 og 1997. Bare Sverige og Irland, med syv seire hver, har vunnet flere ganger. Storbritannia har imidlertid arrangert Eurovision Song Contest ni ganger, mer enn noe annet land. BBC trådte inn som vert i 1960, 1963, 1972 og 1974 etter at de egentlige vertslandene måtte si fra seg oppgaven på grunn av økonomi. I 2023 steppet BBC inn som arrangør for femte gang, etter at Den europeiske kringkastingsunion besluttet at konkurransen ikke kunne finne sted i Ukraina som vant konkurransen i 2022. Årsaken var sikkerhetssituasjonen i Ukraina på grunn av den pågående krigen. Dette var rekordhøye niende gang konkurransen ble arrangert i Storbritannia.

 Skiftet etter 2000 
Lenge var Storbritannia sammen med Irland og Malta, de eneste landene som fikk synge på engelsk i Eurovision Song Contest. I 1999 ble språkregelen fjernet, og de fleste land har etter hvert gått over til å synge på engelsk. I takt med dette ble Storbritannias resultater stadig svakere; landet ble nummer 16 i 2000 og nummer 15 året etter. I 2003 kom Storbritannia for første gang helt sist i konkurransen, og det uten poeng. Resultatet ble møtt med vantro i Storbritannia, og BBCs legendariske kommentator, Terry Wogan, mente resultatet var en europeisk straff for britenes deltakelse i Irak-krigen. Fire nye sisteplasser fulgte i 2008,  2010, 2019 og 2021 – og siden 2000 har Storbritannia nådd topp ti bare tre ganger. I 2021 fikk Storbritannia ingen poeng fra hverken juryene eller seerne, og de endte helt sist uten poeng. Resultatet fikk den engelske toppolitikeren Nigel Farage til å kreve at landet måtte trekke seg fra konkurransen. Han har tidligere ment at Storbritannia blir diskriminert i konkurransen.

Andre har avvist at de dårlige britiske resultatene skyldes politikk og Brexit. Flere Eurovision-eksperter og fagfolk mener at Storbritannia ikke har tatt konkurransen seriøst, men i stedet sett på Eurovision Song Contest som en vits, sirkus og kitch. Den svenske Eurovision-produsenten Christer Björkman mente britene hadde seg selv å takke, og la skylden på BBC og kommentator Terry Wogans syrlige tone: «Han oppdro en generasjon seere til å tro at dette var et morsomt kitsch-show som ikke hadde noen som helst relevans. Det ødela Eurovision totalt. På grunn av det Terry Wogan gjorde, har ikke Storbritannia gjort sitt beste», sa Björkman i 2016. Kommentaren ble møtt med protester i Storbritannia, blant andre av Graham Norton, som overtok kommentatorjobben etter Wogan i 2009.

 Snuoperasjonen etter 2021 
Etter den forsmedelige sisteplassen i 2021, tok flere britiske musikere og kommentatorer til orde for at landet nå måtte ta konkurransen mer seriøst. BBC gjorde endringer i sin utvelgelse og hanket i 2022 inn den britiske TikTok-kjendisen Sam Ryder til å representere landet. Som en del av den strategien la Ryder ut på en omfattende promoteringsturné, og han laget en rekke kampanjer på sosiale medier for å skape blest rundt det britiske bidraget «Space Man». Innsatsen ga resultater, og det britiske bidraget føk rett til en andreplass på veddemålslistene. I Eurovision Song Contest 2022 vant også «Space Man» juryavstemningen og endte til slutt på en andreplass i finalen – det beste britiske resultatet på 24 år. Det gode resultatet skapte stor glede i Storbritannia, hvor Sam Ryder nærmest ble erklært som en folkehelt. Ryder ble senere spurt om å opptre under dronning Elizabeths platinajubileum i juni 2022. Uken etter finalen klatret sangen til en andreplass på den britiske singellisten, den beste listenoteringen for et Eurovision-bidrag siden Gina G toppet listen 27 år tidligere med «Ooh Aah… Just a Little Bit».

 Fast finalist 
I 2000 innførte Den europeiske kringkastingsunion en ordning som sikret de fire største økonomiske bidragsyterne direkte plass i finalen. De fire landene var Storbritannia, Tyskland, Frankrike og Spania, og gruppen ble kalt de fire store. I 2011 kom Italia tilbake i konkurransen, og gruppen ble utvidet til de fem store. Storbritannia har dermed aldri deltatt i en semifinale i Eurovision Song Contest.

Deltakere
Under er en liste over Storbritannias deltakere, plasseringer og poeng i konkurransen siden debuten i 1957. 
Fargekoder

 År Artist TittelNorsk oversettelseFinalePoengSemiPoeng 1957Patricia Bredin «All»Alt 7 6 colspan="2" rowspan="36"   colspan="5"   1959Pearl Carr og Teddy Johnson «Sing, Little Birdie»Syng, lille fugl 2 16 1960Bryan Johnson «Looking High, High, High»Leter høyt, høyt, høyt 2 25 1961 The Allisons «Are You Sure?»Er du sikker? 2 24 1962Ronnie Carroll «Ring-A-Ding Girl»Ring-a-ding-jente 4 10 1963 «Say Wonderful Things»Si herlige ting 4 28 1964 Matt Monro «I Love the Little Things»Jeg elsker de små tingene 2 17 1965 Kathy Kirby «I Belong»Jeg tilhører 2 26 1966 Kenneth McKellar «A Man Without Love»En mann uten kjærlighet 9 8 1967 Sandie Shaw «Puppet on a String»Tråddokke 1 47 1968 Cliff Richard «Congratulations»Gratulasjoner 2 28 1969 Lulu «Boom Bang-a-Bang»– 1 18 1970 Mary Hopkin «Knock, Knock Who's There?»Bank, bank, hvem der? 2 18 1971Clodagh Rodgers «Jack in the Box»Troll i eske 4 98 1972 The New Seekers «Beg, Steal or Borrow»Tigge, stjele eller låne 2 114 1973 Cliff Richard «Power to All Our Friends»Makt til alle våre venner 3 123 1974 Olivia Newton-John «Long Live Love»Lenge leve kjærligheten 4 14 1975 The Shadows «Let Me Be the One»La meg være den 2 138 1976 Brotherhood of Man «Save Your Kisses for Me»Spar kyssene dine til meg 1 164 1977 Lynsey de Paul og Mike Moran «Rock Bottom»Helt på bunn 2 121 1978 Co-Co «The Bad Old Days»De dårlige, gamle dager 11 61 1979 Black Lace «Mary Ann»– 7 73 1980  «Love Enough for Two»Kjærlighet nok til to 3 106 1981Bucks Fizz «Making Your Mind Up»Bestem deg 1 136 1982  «One Step Further»Ett steg videre 7 76 1983  «I'm Never Giving Up»Jeg gir aldri opp 6 79 1984 Belle and the Devotions «Love Games»Kjærlighets-spill 7 63 1985   «Love Is»Kjærligheten er 4 100 1986  «Runner in the Night»Løper i natten 7 72 1987  «Only the Light»Bare lyset 13 47 1988  «Go»Gå 2 136 1989  «Why Do I Always Get it Wrong?»Hvorfor blir det alltid feil for meg? 2 130 1990  «Give a Little Love Back to the World»Gi litt kjærlighet tilbake til verden 6 87 1991  «A Message to Your Heart»En beskjed til hjertet ditt 10 47 1992  «One Step Out of Time»Ett steg ut av tiden 2 139 1993  «Better the Devil You Know»Bedre med djevelen du vet om 2 164 colspan="2" data-sort-value="-9999"  1994 Frances Ruffelle «Lonely Symphony (We Will Be Free)»Ensom symfoni (Vi skal bli frie) 10 63 rowspan="2" colspan="2"  1995  «Love City Groove»Kjærlighetsby-groove 10 76 1996 Gina G «Ooh Aah... Just a Little Bit»Oh-ah, bare bitte litt 8 773153 1997 Katrina and the Waves «Love Shine a Light»Kjærlighet, skinn et lys 1 227 colspan="2" rowspan="7"   1998  «Where Are You?»Hvor er du? 2 166 1999  «Say It Again»Si det igjen 12 38 2000  «Don't Play That Song Again»Ikke spill den sangen igjen 16 28 2001  «No Dream Impossible»Ingen drøm umulig 15 28 2002  «Come Back»Kom tilbake 3 111 2003  «Cry Baby»Gråt, kjære 26 0 2004  «Hold On to Our Love»Hold fast på vår kjærlighet 16 29 colspan="2" rowspan="16"  2005  «Touch My Fire»Berør min ild 22 18 2006  «Teenage Life»Tenåringsliv 19 25 2007  «Flying the Flag (for You)»Representerer flagget (for deg) 22 19 2008  «Even If»Selv om 25 14 2009 Jade Ewen «It's My Time»Det er min tur 5 173 2010 Josh Dubovie «That Sounds Good to Me»Det høres bra ut for meg 25 10 2011 Blue «I Can»Jeg kan 11 100 2012 Engelbert Humperdinck «Love Will Set You Free»Kjærligheten vil slippe deg fri 25 12 2013 Bonnie Tyler «Believe in Me»Tro på meg 19 23 2014 Molly «Children of the Universe»Barn av universet 17 40 2015  «Still in Love with You»Fremdeles forelsket i deg 24 5 2016  «You're Not Alone»Du er ikke alene 24 62 2017  «Never Give Up on You»Gir deg aldri opp 15111 2018   «Storm»Storm2448 2019 Michael Rice «Bigger than Us»Større enn oss2611 James Newman «My Last Breath»Mitt siste åndedrag colspan="4"  2021 «Embers»Glør260 colspan="2" rowspan="6" data-sort-value="9999"  2022 Sam Ryder  «Space Man»Rommann2466 2023 Mae Muller  «I Wrote a Song»Jeg skrev en sang2524 2024 Olly Alexander «Dizzy» Svimmel18462025Remember Monday«What the Hell Just Happened?»Hva i helvete skjedde nå?19882026Look Mum No Computer

 Låtskrivere og listeplasseringer 
Under er en oversikt over de britiske bidragenes låtskrivere og dirigenter. Kolonnen ESC viser bidragets plassering i Eurovision Song Contest, mens kolonnen UK viser låtens høyeste plassering på den britiske singellisten.
ÅrTittelKomponistTekstforfatterESCUK1957«All»7–1959«Sing, Little Birdie»2121960«Looking High, High, High»2201961«Are You Sure?» og 221962«Ring-A-Ding Girl»4461963«Say Wonderful Things»461964«I Love the Little Things»2–1965«I Belong»2361966«A Man Without Love»9301967«Puppet on a String»111968«Congratulations» og 211969«Boom Bang-a-Bang»121970«Knock, Knock Who's There?» og 221971«Jack in the Box»441972«Beg, Steal or Borrow»,  og 221973«Power to All Our Friends» og 341974«Long Live Love» og 4111975«Let Me Be the One»2121976«Save Your Kisses for Me» og ,  og 111977«Rock Bottom»Lynsey de Paul og Mike Moran2191978«The Bad Old Days»11131979«Mary Ann»7421980«Love Enough for Two» og 3481981«Making Your Mind Up» og 111982«One Step Further»721983«I'm Never Giving Up», , 6211984«Love Games» og 7111985«Love Is»4491986«Runner in the Night»7981987«Only the Light»13961988«Go»2521989«Why Do I Always Get it Wrong?»2731990«Give a Little Love Back to the World»6331991«A Message to Your Heart»10301992«One Step Out of Time»,  og 2201993«Better the Devil You Know» og 2151994«Lonely Symphony (We Will Be Free)» og 10251995«Love City Groove» og 1071996«Ooh Aah... Just a Little Bit» og 811997«Love Shine a Light»131998«Where Are You?» og 2151999«Say It Again»1262000«Don't Play That Song Again» og 16342001«No Dream Impossible»Russ Ballard og Chris Winter15322002«Come Back»3132003«Cry Baby»26152004«Hold On to Our Love» og 16132005«Touch My Fire» og 22182006«Teenage Life» og 1982007«Flying the Flag (for You)», ,  og 2252008«Even If»,  og 25672009«It's My Time»Andrew Lloyd Webber og Diane Warren5272010«That Sounds Good to Me»Pete Waterman,  og 251792011«I Can», , , Duncan James, ,  og 11162012«Love Will Set You Free» og 25602013«Believe in Me»Desmond Child,  og 19932014«Children of the Universe»Molly Smitten-Downes og Anders Hansson17232015«Still in Love with You» og 241142016«You're Not Alone»,  og 24812017«Never Give Up on You»,  og Emmelie de Forest15732018«Storm»,  og 24502019«Bigger than Us», , John Lundvik og 26–2020 «My Last Breath»James Newman, ,  og  –2021«Embers»James Newman, Conor Blake Manning, Danny Shah, Samuel Brennan og Tom Holling26472022«Space Man»Sam Ryder, Amy Wadge og Max Wolfgang222023«I Wrote a Song»Mae Muller, Karen Poole, Lewis Thompson2592024«Dizzy»Oliver Alexander Thornton, Daniel Harle18422025«What the Hell Just Happened?»Charlotte Steele, Holly-Anne Hull, Julie Aagaard, Kes Kamara, Lauren Byrne, Sam Brennan, Thomas Stengaard, Tom Hollings

 Dirigenter for Storbritannia 
Frem til og med 1998 ble bidragene fremført med orkester, og hvert land hadde sin egen dirigent som dirigerte orkesteret. Utover i 1990-årene tok ferdiginnspilt musikk i større grad over, og i 1999 ble orkesteret avskaffet. De nåværende reglene krever at all musikk og instrumenter på scenen skal være forhåndsinnspilt. Under er en oversikt over dirigentene for Storbritannia i årene 1957–1998.
DirigentÅrAntall1957, 1959–1960, 1963, 1965519611196211964, 196621967119681196911970–197121972–19732197411975–1976, 1978, 19904Ronnie Hazlehurst1977, 1982, 1987–1989, 1991–19927197911980–1981, 1983–1985519931199411995119961Don Airey1997119981

Stemmehistorikk 
Oversikt over poeng til og fra Storbritannia i finaler siden debuten i 1957. Tallene er hentet fra nettstedet ESC Database. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore.

 Poeng fra Storbritannia 
 Poeng fra Storbritannia i finaler 1957–2023 Rang Land Poeng 1  257 2  253 3  179 4  171 5  148

 Poeng til Storbritannia 
 Poeng til Storbritannia i finaler 1957–2023 Rang Land Poeng 1  268 2  218 3  209 4  209 5  205

 Eurovision Song Contest i Storbritannia 
 År Sted Arena Programleder 1960 London Royal Festival Hall Katie Boyle 1963 BBC Television Centre 1968 Royal Albert Hall 1972 Edinburgh Usher Hall  1974 Brighton Brighton Dome Katie Boyle 1977 London Wembley Conference Centre  1982 Harrogate Harrogate International Centre  1998 Birmingham National Indoor Arena Terry Wogan og Ulrika Jonsson2023 Liverpool  Alesha Dixon, Julija Sanina, Hannah Waddingham og Graham Norton (finalen)

Kommentatorer og poengutdelere
 År Kommentator, finale Radio-kommentator Poengutdeler Kommentator, semifinale Sidekommentator, semifinale 1956    Ukjent    rowspan="48"  rowspan="48"   1957      1958     1959       1960     1961     1962      1963     1964     1965     1966     1967     1968    1969    1970     1971    Terry Wogan  rowspan="3"  1972    1973  Terry Wogan  1974      1975    1976   1977    1978  Terry Wogan  1979   1980 Terry Wogan     1981   1982  1983  rowspan="3"  1984 1985 1986  1987  1988  1989  1990  1991  1992 1993  1994  1995  1996  1997  1998  1999  2000  2001  2002  2003  2004   rowspan="3"  2005   2006  2007   2008      2009 Graham Norton  Duncan James  2010    2011       2012 Scott Mills 2013   2014    2015  Nigella Lawson   2016   2017 Katrina Leskanich2018Mel Giedroyc20192021Amanda HoldenScott Mills, Sara Cox og Chelcee Grimes2022AJ OduduScott Mills og 2023Mel Giedroyc og Graham NortonPaddy O'Connell (semifinalene)Scott Mills og Rylan Clark (finalen)Catherine Tate2024Graham NortonRichie Anderson (semifinalene) Scott Mills og Rylan Clark (finalen)Joanna Lumley2025Richie Anderson og Sara Cox (semifinalene)
Scott Mills og Rylan Clark (finalen)Ncuti Gatwa

 Galleri 

 Se også 
 Storbritannia i Junior Eurovision Song Contest
 Wales i Junior Eurovision Song Contest
 Wales i Eurovision Choir of the Year
 Skottland i Eurovision Choir of the Year

Referanser

Kategori:Land i Eurovision Song Contest
Kategori:Britisk musikk